NLV My Eie Joernaal-Bybel - Vir Meisies (Luukse Leer Hardeband)
NLV My Eie Joernaal-Bybel - Vir Meisies (Sagteband…
Die Bybel sê ons is God se handewerk. Jy is baie kosbaarder vir God as wat jy ooit kan raai. Hy is die Skepper van die hele heelal en alles daarin – en Hy het jou na sy beeld gemaak. Jy is so uniek – niemand anders in die hele wêreld is presies soos jy nie! Jy het dalk dieselfde eienskappe of talente as iemand anders, maar daar is net een jy. Jou hart, gedagtes, talente, insigte, persoonlikheid, eienskappe en kreatiwiteit is alles deel van wat God vir jou beplan het. Hy het 'n plan vir jou lewe, en jou uniekheid sal vir jou soveel geleenthede gee om helder te skyn vir Jesus sodat ander kan leer van God se liefde en trou.
Die Bybel is een van die hoofmaniere waarop God met jou kommunikeer. Dit is die geïnspireerde Woord van God, en meer as 40 mense het daaraan geskryf. Dit sal die gemiddelde mens omtrent 70 uur neem om dit deur te lees! Jy sal deur die loop van jou lewe waarskynlik baie keer deur die Bybel lees, maar elke keer ontdek 'n mens nuwe en opwindende insigte. Elke keer as jy die Bybel lees, wys die Here vir jou iets nuuts – selfs in bekende verse wat jy al baie kere gelees het. Dit gebeur omdat die Bybel lewend en kragtig is.